מסגד אל-מג'דלה

מסגד אל-מג'דלה (בערבית: مسجد المجادلة; תעתיק מדויק: מסג'ד אלמג'אדלה) הוא מסגד בעכו העתיקה. המסגד נבנה בשנים 1809–1810 בידי עלי אגא, המשנה למושל עכו סולימאן פאשה, בסמוך לביתו של אגא. מקור שמו של המסגד נעוץ בכך שהתושבים שהתגוררו באזור הגיעו לעכו מהכפר מג'דל (אם כי לא ידוע באיזה כפר בדיוק מדובר, שכן בארץ ישראל היה יותר מכפר אחד בשם זה). במסגד אולם תפילה ושני חדרים נוספים, ולצדם חצר בצורת טרפז. בצדו של אולם התפילה הפונה לחצר ניצבת ארקדה הנושאת שלוש כיפות. קישורים חיצוניים מסגד אל-מג'דלה באתר אל עכו מסגד אל-מג'דלה באתר החברה לפיתוח עכו העתיקה מסגד אל-מג'דלה באתר Archnet (באנגלית)